אזור חופשי

אזור חופשי (באנגלית: Free Zone) הוא סרט משנת 2005 בבימויו של עמוס גיתאי. הסרט הוא קופרודוקציה ישראלית-בלגית-צרפתית-ספרדית, שצולם בישראל ובירדן. מככבת בו השחקנית הישראלית חנה לסלאו, שעל משחקה בסרט זכתה בפרס השחקנית הראשית הטובה ביותר בפסטיבל קאן 2005. עוד משחקות בתפקידים הראשיים השחקנית הישראלית-אמריקאית נטלי פורטמן והשחקנית הערבייה-ישראלית-צרפתייה היאם עבאס. הסרט היה מועמד גם לפרס הסרט הטוב ביותר (Palme d'Or) בפסטיבל קאן. רבקה, אמריקאית צעירה המבקרת בירושלים זמן קצר לאחר שביטלה את אירוסיה, עולה על מונית שבה נוהגת חנה, יהודייה דתייה. חנה נמצאת בדרכה לאזור הסחר החופשי בירדן על מנת לפדות חוב השייך לבעלה, שנפצע זמן קצר קודם לכן בפיגוע טרור. באזור החופשי הן פוגשות בליילה, פלסטינית ששימשה כאשת קשר של בעלה של חנה עם השוק השחור המקומי. שלוש הנשים יוצאות למסע רווי מתח בעקבות כספה של חנה. הסרט נפתח בסצנה בלתי שגרתית שבה רבקה בוכה בתוך המונית הנוסעת כשברקע מתנגן בשלמותו שירה של חוה אלברשטיין, "חד גדיא". השיר נחשב לשיר מחאה פוליטי נגד שליטתה של ישראל בשטחים. השיר "אין אני" של שוטי הנבואה מתנגן במונית בסוף הסרט. רבקה (נטלי פורטמן) – אמריקאית-ישראלית ללא משפחה בישראל. חנה בן משה (חנה לסלאו) – לאחר שהיא ובעלה פונו מסיני, היא התיישבה עם בעלה בנגב. ליילה (היאם עבאס) – פלסטינית. נדחתה בידי בנה בשל מנהגיה המודרניים. גב' ברייטברג (כרמן מאורה) – אמו של ג'וליו. לאחר העריכה הסופית של הסרט מאורה הופיעה רק בפלאשבק. סמיר (מכרם ח'ורי) – אמריקאי. יתום פלסטיני שהיה פליט בטקסס. עובד כסוחר מכוניות ב"נווה מדבר" של אזור סחר חופשי. ג'וליו (אקי אבני) – ארוסה לשעבר של רבקה ממוצא מזרחי. קצין (לירון לבו) – קצין צבאי בגבול עם ירדן. קצין (תומר רוסו) – קצין צבאי בגבול עם ירדן. בפסטיבל קאן 2005 זכתה לסלאו בפרס השחקנית הטובה ביותר והסרט היה מועמד לפרס דקל הזהב. נשיא חבר השופטים אמר לאחר מכן שהוא התלבט אם לכבד את כל שלוש השחקניות הראשיות של "אזור חופשי" בפרס ההרכב הטוב ביותר. במהלך הצילומים בכותל המערבי, המשטרה ביקשה מהשחקנים וצוות הסרט לעזוב את המקום לאחר שיהודים אורתודוקסים מחו על כך שבמקום צולמה סצנה הכוללת נשיקה בין נטלי פורטמן לאקי אבני. בסופו של דבר הסצנה לא נכללה בסרט. ז'אן מישל פרודון, תרגום: דפנה רז (מצרפתית), גיתאי X‏2‏X‏3, תל אביב: רסלינג, 2007 מדיה וקבצים בנושא אזור חופשי בוויקישיתוף "אזור חופשי", במסד הנתונים הקולנועיים IMDb (באנגלית) "אזור חופשי", באתר נטפליקס "אזור חופשי", באתר AllMovie (באנגלית) "אזור חופשי", באתר Rotten Tomatoes (באנגלית) "אזור חופשי", באתר Box Office Mojo (באנגלית) "אזור חופשי", באתר ספר הקולנוע הישראלי "אזור חופשי", באתר Metacritic (באנגלית) "אזור חופשי", באתר אידיבי "אזור חופשי", במסד הנתונים הקולנועיים KinoPoisk (ברוסית) "אזור חופשי", במיזם "אישים" לתיעוד היצירה הישראלית שמוליק דובדבני, עובר את הגבול, באתר ynet, 13 ביוני 2005 אורי קליין, איפה התסריט?, באתר הארץ, 23 ביוני 2005 תמונות מתוך הסרט, מתוך האתר של נטלי פורטמן אברהם כרמלי, איריס רביד–ימין, קולנוע בישראל, סיכום פעילות שנתית 2004–2005, המרכז למידע ולמחקרי תרבות, פברואר 2008, אדר א' תשס"ח, עמ' 13 אברהם כרמלי, איריס רביד–ימין, קולנוע בישראל, סיכום פעילות שנתית 2004–2005, המרכז למידע ולמחקרי תרבות, פברואר 2008, אדר א' תשס"ח, עמ' 20 פבלו אוטין, ‏אמנות, כיבוש וחנה לסלאו, באתר גלובס, 16 ביוני 2005 ענת באלינט, "ניצחתי את שרון סטון, ג'סיקה לאנג וז'ולייט בינוש - כולן פצצות", באתר הארץ, 23 במאי 2005 ‏"Festival de Cannes: Free Zone". festival-cannes.com. נבדק ב-2009-12-05.‏ ‏"israelnationalnews.com". Actors In Kissing Scene Chased From Western Wall. נבדק ב-2006-12-10.‏